Ιωάννης Στιούαρτ, 1ος κόμης του Άθολ

Ο Ιωάννης Στιούαρτ, 1ος κόμης τού Άθολ (9 Σεπτεμβρίου 1513), γνωστός και ως σερ Τζον Στιούαρτ τού Μπάλβενυ, ήταν Σκώτος ευγενής και πρέσβης.

 Ο βίος του 
Ήταν το μεγαλύτερο παιδί τής Ιωάννας Μπωφόρ, (χήρας τού Ιακώβου Α΄ τής Σκωτίας), και τού 2ου συζύγου της σερ Ιακώβου Στιούαρτ τού Μαύρου Ιππότη τού Λορν.

Χρίστηκε κόμης τού Άθολ γύρω στο 1457,  ο 1ος κόμης τής 8ης δημιουργίας τού τίτλου. Πιστεύεται ότι συνέβαλε στην καταστολή τής εξέγερσης τού Ιωάννη ΜακΝτόναλντ 11ου κόμη τού Ρος, τού τελευταίου των κυρίων των Νήσων. Ο Ιωάννης Στιούαρτ έγινε πρεσβευτής στην Αγγλία το 1484.

Σύμφωνα με τον ιστορικό τού 18ου αι. Γουίλιαμ Γκάθρη, ο Ιωάννης Στιούαρτ κόμης τού Άθολ, σκοτώθηκε στη Μάχη τού Φλόντεν το 1513.  Τάφηκε στον Καθεδρικό Ναό των Ντάνκελντ στο Πέρθσιρ.

 Οικογένεια 

Ο Ιωάννης Στιούαρτ νυμφεύτηκε δύο φορές, και απέκτησε αρκετά παιδιά. Ωστόσο ο ακριβής αριθμός, τα ονόματα και η απόδοση των παιδιών του στις μητέρες τους είναι ασαφής.

Η πρώτη του σύζυγος ήταν η λαίδη Μάργκαρετ Ντάγκλας η Ωραία Κόρη τού Γκάλογουεϋ, κόρη τού Άρτσιμπαλντ Ντάγκλας 5ου κόμη τού Ντάγκλας και τής λαίδης Ευφημίας Γκράχαμ. Η Μαργαρίτα ήταν ήδη παντρεμένη με τον Γουλιέλμο Ντάγκλας 8ο κόμη τού Ντάγκλας, και τον Ιάκωβο Ντάγκλας 9ο κόμη τού Ντάγκλας ο γάμος τού οποίου ακυρώθηκε από τον πάπα. Παντρεύτηκε τον Ιωάννη Στιούαρτ π. το 1459 ή το 1460. Απεβίωσε μεταξύ 1473 και 1475, και απέκτησαν τρεις κόρες:
 λαίδη Ιωάννα, παντρεύτηκε τον Αλεξάντερ Γκόρντον 3ο κόμη τού Χάντλυ.
 λαίδη Ελίζαμπεθ, παντρεύτηκε τον Ανδρέα Γκρέυ 2ο λόρδο Γκρέυ.
 λαίδη Κρίστιαν, παντρεύτηκε τον Νιλ Στιούαρτ από το Γκαρθ.

Λίγο πριν τον Απρίλιο του 1475 νυμφεύτηκε ως 2η σύζυγό του τη λαίδη Ελεονώρα Σίνκλερ (απεβ. 21 Μαρτίου 1518), κόρη τού Γουλιέλμου Σίνκλερ 3ου κόμη των Ορκάδων και τής Μάρτζορυ Σάδερλαντ. Απέκτησαν δύο γιους και εννέα κόρες:
 Ιωάννης 2ος κόμης τού Άθολ, νυμφεύτηκε τη λαίδη Τζάνετ Κάμπελ (απεβ. στο Κάντλμας το 1545/6), κόρη τού Άρτσιμπαλντ Κάμπελ 2ου κόμη τού Άριγκλ. Η κόρη τους λαίδη Τζάνετ παντρεύτηκε τον Αλεξάντερ Γκόρντον 3ο κόμη τού Χάντλυ.
 Ανδρέας, επίσκοπος τού Κέιθνες.
 λαίδη Τζάνετ, παντρεύτηκε στις 31 Αυγούστου 1507 τον Ιάκωβο Άρμπουθνοτ τού Άρμπουθνοτ. Αυτός είχε διάταγμα στέμματος για τη φεουδαρχική βαρονία τού Άρμπουθνοτ στις 29 Ιανουαρίου 1507. Άφησε διαθήκη με ημερομηνία 7 Μαρτίου 1521 και απεβίωσε πριν από τις 13 Μαρτίου 1521.
 λαίδη Αικατερίνη, παντρεύτηκε τον Ιωάννη Φορμπς 6ο κύριο Φορμπς.
 λαίδη Έλσπεθ, παντρεύτηκε τον σερ Ροβέρτο Ίνες 2ο τού Ίνερμαρκι.
 λαίδη Μάρτζορυ, παντρεύτηκε τον Κόλιν Κάμπελ από το Γκλένορκι.
 λαίδη Μαργαρίτα, παντρεύτηκε τον Γουλιέλμο Μάρεϋ τού Κάστλτον, που σκοτώθηκε στη Μάχη τού Φλόντεν, και είναι η πρόγονος των δουκών τού Άθολ.
 λαίδη Ελισάβετ Ι, παντρεύτηκε τον Αλέξανδρο Ρόμπερτσον τού Στρόουαν.
 λαίδη Ελισάβετ ΙΙ (ή Ισαβέλλα), παντρεύτηκε τον Ιωάννη Στιούαρτ 3ο κόμη τού Λέννοξ.
 λαίδη Τζέιν, παντρεύτηκε τον Ρόμπερτ Γκόρντον, ιππότη, από το Πίτλουργ.
 λαίδη Μάργκαρετ, παντρεύτηκε τον Ροβέρτο Ρόμπερτσον τον Νεότερο, από το Στρόουαν.

 Άλλο 
Σύμφωνα με τον θρύλο, ο κόμης τού Άθολ είχε προσθέσει ουίσκι, μέλι και βρόμη στο φρέαρ τού ΜακΝτόναλντ, κάτι που τον έκανε νωθρό ή τον μεθούσε τόσο πολύ, που ο ΜακΝτόναλντ πιάστηκε εύκολα. Το μείγμα έγινε ένα ποτό, που ονομάστηκε Άθολ Μπρόουζ.

 Παραπομπές 

 Αναφορές 
 Chisholm, Hugh, ed. (1911). "Atholl, Earls and Dukes of" . Encyclopædia Britannica. Vol. 2 (11th ed.). Cambridge University Press. pp. 849–851.


 Εξωτερικοί σύνδεσμοι 
 Βιντεοσκόπηση από την Therese Vaux de la Fontaine: σχετικά με... τον John Stewart 1ο Κόμη του Άθολ και την Lady Eleanor Sinclair (Sutherland) Κόμισσα

Κατηγορία:Οίκος των Στιούαρτ